open-index/open-wikipedia-markdown huggingface dataset:
Italiensk åpning

**Italiensk** (Giuoco Piano, ECO C50) er en sjakkåpning som defineres ved trekkene 
*1.e4 e5 
*2.Sf3 Sc6 
*3.Lc4 Lc5. 

Noen ganger kalles stillingen etter 3.Lc4 også «italiensk», men etter 3...Sf6 er åpningen prøyssisk mens den etter 3...Le7 er ungarsk. På engelsk kalles åpningen «Giuoco Piano», italiensk for «rolig parti», åpningen er «rolig» sammenlignet med åpninger som kongegambit og skotsk gambit.

Åpningen er den eldste man har dokumentasjon om. Den portugisiske spilleren Pedro Damiano spilte det på begynnelsen av 1400-tallet og italienske Gioacchino Greco spilte det på begynnelsen av 1500-tallet.

Italiensk var en svært populær åpning på 1800-tallet, men spansk med 3.Lb5 er mer populært på mesternivå. Italiensk spilles imidlertid mye ennå, spesielt på klubbnivå.

Den hvite løperen på c4 hindrer svart fra å spille det befriende trekket ...d5 for en stund. I tillegg peker løperen mot det svake f7-feltet som bare er dekket av kongen. Hvit planlegger å ta kontroll over sentrum med d2-d4 og sette i gang et angrep mot den svarte kongen. Svart ønsker å befri seg med noen avbytter for å lette trykket og få spilt ...d5 bruddet eller i det minste forsvare bonden på e5.

## Varianter
*4.b4 kalles Evansgambit. Hvit ofrer en bonde for rask utvikling og dominans i sentrum. Partier med Evansgambit utvikler seg gjerne svært forskjellig fra andre varianter av italiensk og regnes derfor som en egen åpning og ikke som en variant av italiensk.
*4.d3 er et rolig trekk, så rolig faktisk, at åpningsvarianten kalles «Giuoco Pianissimo», «roligste parti», i engelskspråklige land. Hvit satser på en langsom oppbygning i sentrum og venter med et bondefremstøt til d4. Partiet blir gjerne posisjonelt med strategiske manøvre bak rekkene. Åpningen har et ry for å være noe remisaktig.
*4.d4, italiensk gambit, er en aggressiv variant. Hvit ofrer en bonde for å åpne opp sentrum og satser på at bedre utvikling vil gi nok kompensasjon for bonden.
*4.c3 er den mest populære varianten. Trekket forbereder d2-d4 bruddet. Svart kan satse på å forsvare d5-feltet med 4...De7 eller spille det mer aggressive 4...Sf6 som går til motangrep mot hvits sentrum, denne har blitt grundig analysert i over 300 år.
Kadem Valemik Volapüka

**Kadem Valemik Volapüka** var Det Internasjonale Volapük-akademiet, som var valgt på Volapük-bevegelsens 2. verdenskongress i München i august 1887.

Under ledelse av Auguste Kerckhoffs kom akademiet i 1890 i et skarpt motsetningsforhold til Volapüks skaper og Cifal (store leder) Johann Martin Schleyer. Dette førte til en ødeleggende splittelse og Volapük-bevegelsens sammenbrudd.

Etter dette dannet Schleyer-tilhengerne et nytt Kadem Valemik Volapüka I 1890, men det fikk liten praktisk betydning. Formelt står fortsettelsen av dette akademiet som medansvarlig for Arie de Jongs Volapük-reform fra 1920-tallet.

Det opprinnelige Kadem Valemik Volapüka fortsatte som en sammenslutning av volapükister som støtta reformer i språket, fra 1892 under ledelse av Waldemar Rosenberger.

I 1898 skifta akademiet navn til Akademi Internasional de Lingu Universal. Gjennom å vedta skrittvise reformer av Volapük forvandlet akademiet det til et fullstendig ulikt språk, Idiom Neutral som blei offentliggjort i 1902.

Noen kritikere mente Idiom Neutral var det beste forslaget til internajonalt hjelpespråk til da. Men Idiom Neutral fikk ingen særlig oppslutning.

Akademiet, som hadde begynt som et valgt organ for en stor internasjonal bevegelse, var nå ei sjølbestalta gruppe av Rosenberger og hans tilhengere. Tross at flere var kjent og respektert i bevegelsen for internasjonale språk, hadde de liten sosial innflytelse. At akademiet og Rosenberger sjøl fortsatte å forandre og reformere Idiom Neutral i åra etterpå splittet også opp tilhengerne.

Esperanto som fikk sitt første store internasjonale gjennombrudd rundt 1900, og flere mindre forslag til hjelpespråk (nærmere 1910 særlig Ido) tok også vinden ut av seilene på Idiom Neutral.

I 1908 (noen kilder sier 1910) skifta akademiet navn igjen, nå til Academia pro Interlingua. Til president blei valgt Giuseppe Peano, skaperen av Latino Sine Flexione, seinere omdøpt til Interlingua, og akademiet slutta seg til dette språket.

Det Internasjonale Volapük-akademiet, som hadde begynt som språkrøkter for et strengt skjematisk, konstruert språk, endte altså mindre enn 25 år etter som propagandist for et ekstremt naturalistisk, nylatinsk språk.

Akademiet forsvant under første verdenskrig.

## Se også
* Volapük
* Johann Martin Schleyer
* Auguste Kerckhoffs
* Waldemar Rosenberger
* Akademi Internasional de Lingu Universal
* Idiom Neutral
* Academia pro Interlingua
* Latino Sine Flexione
* Naturalistisk planspråk
* Nylatinsk planspråk
* Verdensspråk
Randi Flesland

**Randi Runa Svenkerud Flesland** (født 17. november 1955 i Oslo) er utdannet siviløkonom, tidligere direktør i Forbrukerrådet og tidligere administrerende direktør i Avinor. 

Flesland er utdannet ved Trinity College i Dublin og har også utdanning innen psykologi og pedagogikk fra USA, Irland og Norge. Hun arbeidet i 17 år i NSB, blant annet som Intercitysjef, økonomidirektør og visekonsernsjef. 

Randi Flesland ledet Avinor (det tidligere Luftfartsverket) fra 2000 til hun fratrådte sin stilling i desember 2005 etter langvarig interessekonflikt med sentrale tillitsvalgte, spesielt representanter for Norsk Flygelederforening. Hun ledet et omstillingsprogram med formål å bedre arbeidsprosesser og økonomien for å gjøre Avinor i stand til å gjennomføre nye sikkerhetstiltak.

28. oktober 2008 ble Randi Flesland ansatt som første kvinnelige direktør i Forbrukerrådet. Hun sluttet 1. desember 2018.

## Referanser


## Eksterne lenker
* Aftenposten.no: Stolt, sterk og upopulær – 27. november 2004
* Det er ikke vanskelig å stå..., portrettintervju i *Aftenposten* 13. juni 2016.
Marit Solli

**Marit Solli** (født 1945) er en norsk tidligere slumsøster i Frelsesarmeen.

Hun har vært daglig leder både ved Frelsesarméens slumstasjon i Oslo, og i Bergen. Solli pensjonerte seg i 2012.

Hun har mottatt en rekke priser:
*2000: Petter Dass-prisen som deles ut av avisen Vårt Land.
*2005: John I. Alvheims ærespris, en pris som deles ut av Fremskrittspartiet.
*2006: Melvin Jones-prisen som er den høyest utmerkelse som deles ut av Lions Clubs International.

## Referanser
Karnovs lovsamling

**Karnovs lovsamling** (eller i dagligtale bare **Karnov**) er en lovsamling som inneholder alle vesentlige danske lover.  Lovene er kommentert med fortolkninger, prinsipielle dommer, administrative avgjørelser og litteraturhenvisninger.  Dessuten er lovendringer innskrevet i lovene, så man har gjeldende lover med endringer samlet på ett sted. I tillegg gis det ut en EU-Karnov med kommentarer til EUs traktatverk og noe sekundærlovgivning.

Lovsamlingen er oppkalt etter den danske juristen Magnus Karnov. Den ble startet på av 1920-tallet under tittelen *Hvermands Lovbog*.

I Norge var *Karnov norsk kommentert lovsamling* det tidligere navnet på Norsk lovkommentar.

## Eksterne lenker
* Forlaget Thomson (dansk)
Jari Puikkonen

**Jari Puikkonen** (født 1959) er en tidligere finsk skihopper.

Puikkonen debuterte internasjonalt under hoppukerennet i Oberstdorf 30. desember 1977. Allerede få dager senere oppnådde han en sjuendeplass i hoppukerennet i Innsbruck.

I Innsbruck vant han sin første verdenscupseier i 1981. Dette året kom han på tredjeplass sammenlagt i hoppuka, og vant ytterligere tre enkeltseire i verdenscupen (sammenlagt kom han på femteplass). I årene som fulgte oppnådde Puikkonen sine største triumfer under verdensmesterskap og olympiske leker.

## OL- og VM-medaljer
* OL 1980 i Lake Placid: bronse i storbakkerennet
* VM i skiflyging 1981: gull
* VM 1982 i Oslo: sølv i normalbakken og bronse i lagkonkurransen
* OL 1984 i Sarajevo: bronse i normalbakken 
* VM 1985 i Seefeld: sølv i normalbakken og gull i laghopp
* OL 1988 i Calgary. gull i laghopp
* VM 1989 i Lahtis: gull i storbakken og i laghopp

Puikkonen la opp etter sesongen 1990/91.

## Referanser


## Eksterne lenker
*
Louis de Beaufront

**Louis de Beaufront** (født 3. oktober 1855, død 8. januar 1935) var den første franske esperantisten. Seinere forlot han esperanto til fordel for ido.

De Beaufront framstilte seg som adelig, men etter hans død blei det avslørt at det ikke stemte, og hans virkelige navn var *Louis Chevreux*.

De Beaufront oppdaget esperanto in 1888 og grunnla i 1889 den første franske esperanto-organisasjonen, *Société Pour la Propagation de l'Espéranto* (SPPE). I 1900 skreiv han en kommentar om esperantos grammatikk: *Commentaire sur la grammaire Espéranto*.

Han var en dyktig organisator og propagandist, som klarte å skaffe innpass for esperanto i ledende kretser i Paris. Dette fikk avgjørende betydning for esperantos gjennombrudd i Frankrike og Vest-Europa.

Det var først etter esperantos gjennombrudd i samband med Verdensutstillinga i Paris i 1900 at esperanto gikk fra å være et ukjent kunstspråk med noen få hundre tilhengere til å komme på moten og spre seg til hele verden. Det største enkeltansvaret for dette hadde de Beaufront.

I 1908 tok han på seg ansvaret for å være forfatteren av esperanto-reformen ido. Det har seinere vist seg at heller ikke denne historia om de Beaufront stemte. I ettertid er det avslørt at de Beaufront dekka idos virkelige opphavsmann, Louis Couturat.

Etter dette brøyt han med esperanto, og blei resten av livet en ledende propagandist for ido. I 1925  ga han ut ido-grammatikken *Kompleta Gramatiko Detaloza*.

Konflikten mellom esperantos ledende franske representant de Beaufront og språkets oppfinner Zamenhof, minner påfallende om en tilsvarende konflikt i volapük-bevegelsen 20 år før:

Mellom volapüks skaper, Johann Martin Schleyer, og Auguste Kerckhoffs, som var volapüks ledende franske representant.

Både Kerckhoffs og de Beaufront blei av helt avgjørende betydning for sine språks fremgang ved at de klarte å få til gjennombrudd i verdens intellektuelle hovedstad, Paris. Begge kom også til å bryte med språkenes skapere da de, med støtte av franske og andre vestlige intellektuelle, krevde språkreformer. Dette utløste kriser både i bevegelsene for volapük og esperanto.

## Se også
* Delegasjonen for antakelse av et internasjonalt hjelpespråk
* Naturalistisk planspråk
* Nylatinsk planspråk

## Referanser
Håkon Rege

**Håkon Rege** (født 1955) er en norsk politiker (H).

Han var ordfører i Sola kommune i Rogaland 1988–1989, og var en av Norges to første ordførere fra Fremskrittspartiet. I 1990 ble han valgt til formann i Rogaland Fremskrittsparti. Han meldte overgang til Høyre våren 1995 og var gruppeleder og varaordfører 1995–1999 og ordfører 1999–2011. Rege har tidvis hatt et anstrengt forhold til sitt gamle parti, men innledet i 2007 et flertallssamarbeid med Fremskrittspartiet i Sola. I 2012 ble Rege utnevnt til æresmedlem i Sola Høyre.

Han har vært medlem i styret i Lyse siden 2004. Blant andre styreverv kan nevnes Stavanger Interkommunale Havn, Forus Næringspark, Sola Terminalbygg, Risavika Havn, Nord-Jæren bompengeselskap og Styringsgruppen for transportplan Jæren, herunder styret til FAFOT. Han er også leder av representantskapet i Rogaland Brannvesen IKS samt medlem av representantskapet i IVAR og KS. Han er også varamedlem til generalforsamlingen i KLP.

Rege har bakgrunn som gårdbruker og selvstendig næringsdrivende.

## Referanser
Brite

**Brite** kan sikte til:

* Person fra Storbritannia. 
* Brite (navn), et kvinnenavn, eldre kortform av kvinnenavnet Birgitta.
Bundesnachrichtendienst

**Bundesnachrichtendienst** (**BND**, «den føderale etterretningstjenesten») er ved siden av Bundesamt für Verfassungsschutz og den militære etterretningstjenesten en av Tysklands tre føderale etterretningstjenester og har sete i Pullach ved München samt i Berlin. Den er underlagt Forbundskanslerens kontor.

Mens Bundesamt für Verfassungsschutz hovedsakelig er innrettet mot indre trusler, er Bundesnachrichtendiensts oppgave å skaffe sikkerhets- og utenrikspolitiske opplysninger om og fra andre land, ved hjelp av spionasje og andre midler.

Bundesnachrichtendienst har ca. 6&nbsp;050 ansatte som arbeider ved dens to hovedkontorer, samt ved ca. 100 andre hemmelige kontorer i Tyskland (deriblant 70 i Bayern) og ca. 100 kontorer i utlandet. I øyeblikket blir et nytt hovedkontor bygget i det sentrale Berlin, og det er meningen å flytte hele hovedkontorvirksomheten hit. En viktig grunn er ønsket om geografisk nærhet til den føderale regjeringen.

## Historie

BND springer ut av den tidligere såkalte Organisation Gehlen, dannet av tidligere medlemmer fra avdelingen *[[Fremde Heere Ost]]* (FHO) i den tyske generalstab under annen verdenskrig, som hadde ansvar for å skaffe opplysninger om landets fiender i øst (dvs. først og fremst i sovjetunionen). Reinhard Gehlen hadde ledet FHO fra 1942. Etter krigen ble han bedt av amerikanerne om å gjenoppbygge etterretningsorganisasjonen. For amerikanere var hans kunnskaper om sovjethæren interessant. Han fikk med seg et stort antall av sine tidligere medarbeidere. På denne måten kunne de få en ny identitet som mange var interessert i. Gehlen ansatte også en del SS-, SD- og Gestapo-offiserer.

Organisation Gehlen ble til Bundesnachrichtendienst i 1956.

Mellom 1948 og 1952 støttet Organisation Gehlen en gruppering i Polen som angivelig arbeidet for å styrte det sovjetinnsatte kommunistregimet. Da det i 1952 ble avslørt at det var en falsk sovjetiskkontrollert organisasjon som hadde mottatt penger førte det til en skandale. BND ble også kritisert på 90-tallet for hverken å ha klart å forutse murens fall, Sovjetunionens sammenbrudd eller den tyske gjenforeningen. Ofte blir det imidlertid innvendt at de færreste hadde forutsett dette.

BNDs virksomhet er lite offentlig, og derfor er lite kjent om organisasjonens virke. I november 2005 ble det avslørt at organisasjonen hadde drevet omfattende overvåkning av journalister i perioden 1993&ndash;1994.

## Hovedkvarter

BNDs hovedkvarter ligger i Mitte i Berlin og huser 4000 ansatte. Bygningen er på  m² og er verdens største hovedkontor for etterretning.

## Presidenter for Bundesnachrichtendienst
BND ledes av en president, og har også flere visepresidenter. Presidenter siden 1956 har vært:

Nåværende visepresidenter er Rüdiger von Fritsch-Seerhausen og baron Georg von Brandis.

## Referanser


## Eksterne lenker
* 
* Gesetz über den Bundesnachrichtendienst - BNDG vom 20.12.1990 (BGBl. I, 2979) i.d.F. vom 09.01.2002 (BGBl. I S 361) als PDF-Datei 
* https://web.archive.org/web/20051208101000/http://www.military-info.de/Spezial/spionage.htm
* http://www.fas.org/irp/world/germany/bnd/index.html
Beckie Scott

**Rebecca «Beckie» Scott** (født 1. august 1974 i Vegreville, Alberta i Canada) er en canadisk tidligere langrennsløper.

Beckie Scott begynte å konkurrere i langrenn sju år gammel, og deltok i det nasjonale juniormesterskapet i 1988.

Hun har gullmedalje fra jaktstarten under OL 2002 i Salt Lake City. Hun kom i mål på tredjeplass, men både vinneren Olga Danilova og toeren Larisa Lazutina ble diskvalifisert for bruk av darbepoetin, et prestasjonsfremmende medikament. Dermed ble Beckie Scott den første kvinnen fra Amerika som vant medalje i langrenn.

Under OL 2006 i Torino tok hun sølv på sprintstafetten sammen med Sara Renner.

Hun la opp i mars 2006, etter å ha avsluttet karrieren ved å vinne sesongens siste verdenscuprenn. Sammenlagt endte hun på andreplass like bak Marit Bjørgen, og i sprintcupen ble hun nummer tre, etter Bjørgen og Ella Gjømle.

Hun var per 2016 leder for utøverkomitéen i Verdens antidopingbyrå, WADA.

I 2018 ble Scott utnevnt til offiser av Order of Canada.

## Referanser


## Eksterne lenker
*
The Inklings

**The Inklings** var en uformell litterær diskusjonsgruppe, med medlemmer som J.R.R. Tolkien, C.S. Lewis, Roger Lancelyn Green, Charles Williams, Warren Lewis (C.S. Lewis' bror), Hugo Dyson, Owen Barfield, Robert Havard, Adam Fox, Nevill Coghill, Charles Leslie Wrenn, James Dundas-Grant, John Wain og Christopher Tolkien (J.R.R. Tolkiens sønn). Gruppen holdt til i Oxford, England, og møttes vanligvis på pubben The Eagle and Child (populært kalt «The Bird and Baby») på tirsdager og Lewis' college-rom på Magdalen College på torsdager, fra 1930- til 1950-årene.

Gruppen møttes hovedsakelig for å lese og diskutere medlemmenes uferdige verk. Den antok aldri noen organisert form, med ledere, valg og offisielle agendaer.

Noen av bøkene som ble lest opp (og diskutert) var J.R.R. Tolkiens *[[Ringenes herre]]* (*Lord of the Rings*), C.S. Lewis’ *[[Reisen til Malacandra]]* (*Out of the Silent Planet*) og *[[Djevelen dypper pennen]]* (*The Screwtape Letters*) og Charles Williams’ *[[All Hollows Eve]]*.

The Inklings skrev ofte fantasy og mange av verkene deres hadde kristne temaer, selv om ikke alle medlemmene var kristne (Owen Barfield var for eksempel antroposof).

## Litteratur
* Humphrey Carpenter. *The Inklings*, HarperCollins 1997. 
* Philip Zaleski og Carol Zaleski. «Oxford's Influential Inklings»; *The Chronicle of Higher Education*, 8. mai 2015
Aberdeen (Washington)

**Aberdeen** er en by som ligger ved stillehavskysten i Grays Harbor County i Washington i USA. Byen ble grunnlagt i 1884 og hadde  innbyggere ved folketellingen i 2010. Tømmerindustrien er en viktig næringsvei for byen.

Byen blir ofte referert til grungens vugge da Nirvana startet opp her. Byen selv ikke har vært spesielt interresert i å markere seg som grungens vugge.

## Referanser


## Eksterne lenker
*
Christian Schwarz-Schilling

**Christian Schwarz-Schilling** (født 1930) er en tysk politiker (CDU) som var postminister i den føderale regjeringen fra 1982 til 1992.

## Bakgrunn og utdannelse
Etter Abitur (artium) i 1950 i Berlin studerte han østasiatiske språk og kultur. I 1956 tok han doktorgraden med avhandlingen *Der Friede von Shan-Yüan [[1005]] n. Chr. und seine Auswirkungen auf die Beziehungen zwischen dem Chinesischen Reich und dem [[Liao]]-Reich der [[Kitan]]*.  Fra 1957 til 1982 var han direktør for *Accumulatorenfabrik Sonnenschein GmbH* i Büdingen.

## Parlamentsmedlem
Fra 1966 til 1976 var han medlem av den hessiske landdag og fra 1976 til 2002 av Forbundsdagen.

## Offentlige verv

Han var fra 1982 til 1989 minister for post- og fjernmeldervesenet i Helmut Kohls føderale regjering, deretter frem til 1992 minister for post og telekommunikasjon. Under hans ledelse ble kabelfjernsyn innført og private fjernsynskanaler tillatt.

10. desember 1992 trådte han tilbake i protest mot regjeringens Balkanpolitikk.

Schwarz-Schilling har i lang tid engasjert seg for borgerkrigsflyktninger. I desember 2005 ble han utnevnt til det internasjonale samfunns Høye representant for Bosnia-Hercegovina, en post han hadde fra 2006 til 2007. 

## Referanser


## Eksterne lenker
*
Aston Martin Lagonda

:*For artikkel om bilprodusenten Aston Martin Lagonda Ltd., se [[Aston Martin]]*

**Aston Martin Lagonda** er en firedørs sedan produsert av Aston Martin i Newport Pagnell i England i perioden 1976 til 1989.

Aston Martin var nær ved å gå konkurs på midten av 1970-tallet og trengte en bilmodell som raskt kunne bedre situasjonen. Tradisjonelt har Aston Martin laget 2-dørs sportsbiler, mens Aston Martin Lagonda var en firedørs sedan med en helt ny V8-motor. Like etter lanseringen mottok Aston Martin flere hundre bestillinger på bilen.

Bilen ble designet av William Towns. En rekke varianter ble introdusert av denne modellen, og på midten av 1980-tallet gjorde man et forsøk på å runde av de rette kantene og fjernet vippelyktene som viste seg å være av variabel kvalitet.

Lagonda var den første serieproduserte bilen i verden som hadde datastyring og et digital instrumentpanel.

Varianter av Aston Martin Lagonda:

* Rapide (en to-dørsutgave med kortene akselavstand)
* Tickford limousin

## Spesifikasjoner
* Motor: 5,3&nbsp;liter (5&nbsp;340&nbsp;cm³) V8
* Lengde: 5,3&nbsp;meter
* Bredde: 1,5&nbsp;meter
* Vekt: 2&nbsp;097&nbsp;kg
* Toppfart: 230&nbsp;km/t

## Referanser
Eystein Eggen

**Eystein Eggen** (1944–2010) var en norsk forfatter og filolog.

Han var sønnesønn av lokalhistorikeren Eystein Eggen og nevø av Arnljot Eggen. På morssiden var han i slekt med blant andre Jonas Lie og flere landssvikdømte, noe han har gjort rede for i boken *Gutten fra Gimle* (1993).

## Forfatterskap
Eggen publiserte i 1969 artikkelen «Knut Hamsuns vei til fascismen» i *Edda, Norsk tidsskrift for litteraturvitenskap*, og senere to artikler om Olav Aukrust, en av dem i tidsskriftet *[[Samtiden]]* der Eggen tok til orde for at det kunne være nazisme i Aukrusts diktning og det selv om han døde elleve år før den tyske okkupasjonen.. Nest etter ætten var erfaringene fra Norges landbrukshøgskole og Norges Bygdeungdomslag hovedgrunnlaget for at Eggen i 1993 kunne gi ut *Gutten fra Gimle,* en skildring av egen oppvekst som NS-barn. 

Biografien *Agnar Mykle – en dikterskjebne* (1994) bygde på personlig kjennskap til Mykle, som var Eggens svigerfar. Som romanforfatter debuterte Eggen med *Generalen* 1996. Boken tar utgangspunkt i Carl Gustav Fleischers skjebne under annen verdenskrig. Deretter kom middelalderromanene *Hov* i 1997 og *To konger* i 1999.

Eggen ble utnevnt til statsstipendiat i 2003. To år tidligere var det fra Stortingets talerstol blitt hevdet av Arbeiderpartiet at Eggen var «et symbol på en hel generasjon». Han hadde frontet frem beklagelsen av den uforskyldte «skygge» over NS-barnas liv, som enstemmig var blitt avgitt i anledning av krigsjubileet i 1995. Fremskrittspartiets Karin S. Woldseth reiste samtidig spørsmålet om hvorvidt Eggen var «diskriminert av norsk kulturliv grunnet hans foreldres NS-bakgrunn, hvis det skulle være tilfelle er det meget bekymringsfullt og alvorlig». Regjeringen Bondevik II begrunnet utnevnelsen med at «Eystein Eggen har gjennom verksemda si gjort mykje for å kasta lys over den vanskelege stillinga for NS-barna i det norske samfunnet.»

Boka *Gutten fra Gimle* ble i 2015 kåret til en av de ti mest betydningsfulle norske bøkene om andre verdenskrig av en jury under Norsk sakprosafestival.

## Referanser


## Eksterne lenker
* Digitaliserte bøker av Eggen og om Eggen hos Nasjonalbiblioteket.
* Familiefortrengninger, eller et NS-barns lange vei hjem. Noen refleksjoner fem år etter utgivelsen av *Gutten fra Gimle*, av Eystein Eggen
Se, hun snakker også

***Se, hun snakker også*** er en komedie fra 1990, oppfølgeren til suksessfilmen *[[Se, han snakker]]* (1989). Kirstie Alley og John Travolta spiller foreldrene til «Mikey» (stemmegitt av Bruce Willis), en liten gutt som skal lære seg å forholde seg til det nyeste innslaget i familien, babyen «Julie» (stemmegitt av Roseanne Barr). 

Filmen er bemerkelsesverdig for å ha kommet så raskt etter den første filmen, og for å være ekstremt kort (mange mener at Travoltas sang og dansenummer ble lagt til for å øke spilletiden til over 80 minutter).

## Handling
«Mollie» og «James» er sammen, og de har startet en familie som nå består av den litt eldre «Mikey» og hans babysøster «Julie». Spenninger mellom søsknene dukker opp, samt at «Mollie» og «James» får konflikter da «Mollies» eldre bror «Stuart» flytter inn. «Mikey» skal i tillegg lære seg hvordan han skal bruke toalettet for første gang.

## Rolleliste

## Annen informasjon
Filmen ble nominert til to «Razzie Awards» i 1991, for verste mannlige birolle og for verste kvinnelige birolle.

## Eksterne lenker
*
Østensjøvannet

**Østensjøvannet** er en innsjø som ligger midt i bydelen Østensjø i Oslo kommune. Innsjøen har et areal på  og ligger 107 meter over havet. Innsjøen er omkranset av drabantbyene og boligstrøkene Bogerud, Abildsø, Manglerud, Rognerud, Oppsal, Ulsrud og Bøler. Den regnes som en av Norges mest artsrike innsjøer for vann- og sumpvegetasjon, noe som videre danner grunnlag for et rikt fugle- og dyreliv der. Artsrikdommen og den sentrale beliggenheten gjør dessuten vannet til et av landets mest benyttede rekreasjonsområder.

## Innløp og utløp
Østensjøvannets største tilsig kommer fra Smedbergbekken (Langemosen–Østensjøvannet), Bølerbekken (Ulsrudvannet–Østensjøvannet) og Ulsrudbekken (Oppsal–Østensjøvannet). 

Østensjøvannets naturlige utløp danner Østensjøbekken, som renner ut fra vannets nordende. For å bedre avløpet, og dermed sikre en stabil vannstand under høst- og vårflommene, ble det på begynnelsen av 1960-tallet sprengt ut en tunnel. Tunnelåpningens inngang kan sees ved vannets nordvestside. Tunnelvannet møter Østensjøbekken før den renner ut i Alna ved Bryn stasjon.

## Østensjøområdet miljøpark

Østensjøvannet og omkringliggende våtmarksområder () utgjør **Østensjøområdet miljøpark**. Vannflaten og våtmarksområdet rundt ble etter engasjement fra foreningen Østensjøvannets Venner vernet som naturreservat den 2. oktober 1992. Innenfor verneområdet, som også gjelder store deler av turveinettet, er det båndtvang for hund, forbud mot ferdsel med båt, fiskeforbud i den isfrie perioden, samt forbud mot å gjøre opp ild.

Vannet har gjennom tidene vært nyttet til kunstløp og hurtigløp på skøyter. Den norske skøytepioneren Axel Paulsen bodde i området og utviklet seg som skøyteløper på Østensjøvannet.

## Plante- og dyreliv

Området har stort biologisk mangfold og regnes som en av Norges rikeste innsjøer på vann- og sumpvannplanter. Det er påvist mer enn 440 plantearter i reservatet. På Bogerudmyra sør for vannet finnes de rødlistede artene kjempestarr og vasstelg. 

Det er observert 223 fuglearter i reservatet, hvorav rundt 40–50 arter hekker årlig. 58 av dem er rødlistet. Toppdykkeren, som hekket her første gangen i 1972, er vannets karakterart. Under vår- og høsttrekkene observeres det årlig sjeldne fuglearter her.

Det er registrert 8 arter med flaggermus,  insektarter, 4 arter med amfibier, 12 sneglearter og 3 iglearter ved vannet. Mange av artene står på Norsk rødliste for arter.

Vannet er også anerkjent som Nord-Europas største andereservat.

## Se også
* Verneområder i Oslo
* Liste over innsjøer i Oslo

## Referanser




## Litteratur
* 
* 
* Jørn Areklett Omre / Finn Arnt Gulbrandsen red. Østensjøvannet, Naturreservatet i Oslo (2000)  Orion Forlag ISBN 82-458-0428-2

## Eksterne lenker
* 
* Østensjøvannets venner
* Enkel tur rundt Østensjøvannet på UT.no
* Blad fra Østensjøvannets venner
Arbeidsinnvandring

**Arbeidsinnvandring** er en betegnelse på en type migrasjon av befolkningsmasser inn i et land fra et eller flere andre land. Ifølge FNs befolkningsfond, UNFPA, levde 214 millioner mennesker, eller 3 prosent av verdens befolkning, utenfor sitt eget land i 2010.
Migrantene deles opp i fire hovedgrupper:

* Arbeidsinnvandrere
* Flyktinger
* Familiegjenforeninger
* Studerende

Den største gruppen er arbeidsinnvandrere. Antallet flyktninger fra krig, naturkatastrofer og ekstreme værforhold var 10,5 millioner 2011. Det forhindrer ikke at gruppene har fellestrekk. Flyktninger trenger også jobb og studenter kan velge å bli igjen i de landene de studerer i. I mange fall er arbeidsinnvandringen til gode for begge landene. I et land med høy aktivitet kan arbeidsinnvandrere bidra til å fjerne flaskehalser. Det land som sender ut arbeidskraft får lavere kostnader for arbeidsløse og ofte sender de som flytter penger tilbake til familien. Arbeidsinnvandring kan også ha negative effekter. De kan presse lønningene i det land de flytter til og det kan bli en hjerneflukt, eller brain drain, i det land de kommer fra.

## Ulike typer arbeidsinnvandring
Arbeidsinnvandringen kan deles opp i forskjellige kategorier:
* Sesongarbeidere
* Arbeidsinnvandrere med arbeidstillatelse
* Arbeidsinnvandrere uten arbeidstillatelse
* Utstasjonerterte arbeidstakere

## Referanser
Boeing 307

**Boeing 307 Stratoliner** var et firemotors propellfly som ble bygget av Boeing og som var verdens første passasjerfly med trykkabin. Dette gjorde at flyet kunne holde en høyde på over 20&nbsp;000 fot (6&nbsp;000 m) og unngå dårlig vær og turbulens som finnes i det lavere luftlagene. Modell 307 hadde en besetning på 5 og kunne ta 33 passasjerer. Dette var også den første modellen som hadde en flymaskinist med i besetningen.

Den første flygningen skjedde i desember 1938 og det ble bygget i alt 10 eksemplarer av modellen. I 1940 fløy flytypen ruter som gikk mellom Los Angeles og New York samt til en del destinasjoner i Latin-Amerika. Multi-millionæren Howard Hughes kjøpte et eksemplar til privat bruk.

I dag finnes det kun et eksemplar igjen av modell 307. Dette befinner seg på National Air and Space Museum hvor det inngår i en statisk utstilling.

## Eksterne lenker
*
Morter

*Morter kan ha flere betydninger:*

* Morter, et sylinderformet kar som brukes til å støte hardt materiale, f.eks en kryddermorter
* Mortér/morter, et våpen (kasteskyts/haubitz) som slynger prosjektiler i høy, krum bane
Stadsfysikus

**Stadsfysikus** (**stadsphysicus**, **stadsfysicus**) var en offentlig stilling som sjef for helseetaten i en by (stad) i Norge.  Det var en administrativ stilling, som ikke eller i liten utstrekning innebar pasientarbeid. Etter lov om kommunehelsetjenesten fra 1984, som innebar at de statlige stadslegene og distriktslegene ble kommunale stillinger, er arbeidet utført gjennom stillinger som helsesjef (kommunal) eller fylkeslege (statlig).

I København heter stillingen *stadslæge*. I Sverige var tittelen stadsläkare.

## Referanser
Vancouver Island

**Vancouver Island** er ei kanadisk øy på 31&nbsp;285 km². Vancouver Island ligger vest for Britisk Columbias fastlandskyst i Stillehavet. Befolkningstallet på øya er ca. 750 000 (2002). Av dette bor ca. 326&nbsp;000 i Victoria, som er provinsens hovedstad. Øya er kjent for sine tempererte regnskoger. Økonomien har tradisjonelt vært basert på skogbruk.

Vancouver Island har vært bebodd siden ca. år 6000 f.Kr. av forskjellige indianske urbefolkningsgrupper. I 1700 var de største stammene *Nuu-chah-nulth* (Nootka) på vestkysten, *Salish* mot sør og øst og *Kwakiutl* mot nord. På slutten av 1700-tallet kom det flere og flere europeiske oppdagelsesreisende til øya. De fleste var spanske eller britiske – Juan José Pérez Hernández var den første. Flere av småøyene mellom øya og fastlandet bærer spanske navn. James Cook gjorde krav på øya som britisk land i 1778. Den første britiske bebyggelse på øya kom imidlertid ikke før i 1843.

Det største byene er Victoria, Nanaimo, Port Alberni, Parksville, Courtenay og Campbell River. Øya har fastlandssamband via flere ferjeruter drevet av BC Ferries.

## Referanser


## Eksterne lenker
*
Jermain Defoe

**Jermain Colin Defoe** (født 7. oktober 1982) er en engelsk fotballtrener og tidligere fotballspiller.

Han er av sanktluciansk‌ og dominikisk avstamming.

I januar 2015 meldte Defoe overgang fra Toronto FC til Sunderland AFC, hvor Jozy Altidore gikk motsatt vei.

I 2018 ble han utnevnt til offiser (OBE) av Order of the British Empire for sin innsats for Jermain Defoe Foundation.

## Referanser


## Eksterne lenker
* 
*
Martin Jol

**Martin Jol** (født 16. juni 1956 i den Haag) er en nederlandsk fotballmanager og tidligere fotballspiller. Han har tidligere vært manager for Hamburger SV, Tottenham Hotspur, RKC Waalwijk, Roda JC, Ajax og Fulham FC.

Til sin favorittklubb Tottenham kom han sommeren 2004 på anbefaling av sportsdirektør Frank Arnesen. I noen måneder var han assistent for franske Jacques Santini, før han 5. november samme år tok over for fullt da Santini trakk seg. Med Jol ved roret har Tottenham tatt steget fra middelhavsfarer til medaljeutfordrer, og det har, sammen med en fantastisk karisma, gjort nederlenderen til en veldig populær mann blant de trofaste Tottenham-supporterne. Men etter en rekke svake resultater trakk han seg fra jobben i klubben den 25. oktober 2007. 

Som spiller startet og sluttet Martin Jol karrieren i den Haag, mens han i mellomtiden var innom Bayern München, FC Twente, West Bromwich Albion og Coventry City.

## Referanser


## Eksterne lenker
* 
*
Skip James

**Nehemiah «Skip» James** (født 9. eller 21. juni 1902, død 3. oktober 1969) var en bluesartist fra Mississippi i USA. I 1992 ble han posthumt valgt inn i Blues Hall of Fame.

James ble født på sykehuset for «fargede» i Yazoo City og vokste opp på en plantasje utenfor Bentonia. Hans far var en pastor i baptistmenigheten, som hadde kvaler rundt sitt kall og forlot familien mens Skip fortsatt var barn. 

Innen han nådde slutten av tenårene hadde musikk blitt det viktigste i hans liv. Den merkelige gitarstemmingen han er kjent for lærte han i denne perioden av Henry Stuckey, en eldre, lokal gitarist, som skal ha lært det av soldater fra Bahamas mens han tjenestegjorde i Frankrike under 1. verdenskrig. Samtidig tok Skip pianotimer så lenge hans mor hadde råd til å betale for dem.

## Uferdig diskografi
* *Hard Time Killing Floor Blues*. Shout Factory, 2003
* *Complete Recorded Works (1931)* Reissue. Document, 1991
* *Devil Got My Woman*.  Vanguard, 1968
* *Today!* Vanguard, 1964
* *R.L. Burnside Wish I was in Heaven Sitting Down* Fat Possum, 2000
* *Studio Sessions Rare and Unreleased* Vanguard Records (1967) 2003

## Referanser


## Eksterne lenker
* 
* 
* 
*
Forelsket 87

***Forelsket 87*** er en føljetongserie i sju deler som gikk som en del av ungdomsmagasinet Blikkbåx på NRK i 1987.  Manus var basert på ideer fra ulike norske ungdomsskoleklasser, og handlingen tar for seg forelskelse og kjærlighet blant en gjeng unge tenåringer. Temamusikken som ble brukt er Tsjajkovskijs *Romeo og Julie* (også kjent som kyssemusikken i The Sims). Serien inneholdt ellers mye av datidens populærmusikk, inkludert sanger av Madonna, Prince og George Michael.

Serien ble vist i reprise, utenom Blikkbåx, romjulen 1988, og finnes tilgjengelig i NRK nett-tv.

De fleste skuespillerne er plukket ut fra frivillige audition-runder.

## Handling
Vi møter en gjeng ungdommer som nettopp har begynt på ungdomsskolen og som alle strever med kjærlighet og forelskelse på forskjellig vis:

Morten blir forelsket ved første blikk når han ved et uhell kjører ned Stine med sykkelen sin. Stine synes egentlig at Morten også er søt, men nervøsitet og gjentatte misforståelser kommer stadig i veien for dem...

Mortens lillesøster Marianne er forelsket i brorens kamerat, Anders. Hun ser seg nødt til å dikte opp unnskyldninger om at broren er opptatt slik at Anders skal legge merke til henne istedenfor...

Annette er helt fortapt i Ole, og han er egentlig like forelsket i henne. Det er bare det at han vet ikke hvordan han skal oppføre seg. Hver gang Annette er i nærheten blir Ole stiv som en stokk, kommer ikke på noe å si, og våger ikke å se på henne...

Mattis har falt for Joyce, en jente som nettopp har flyttet inn i samme oppgang som ham. De blir fort et par, men vietnamesiskfødte Joyce plages av to bøllete gutter...

Den eneste i gjengen som ikke er forelsket er Wenche, som i stedet gir kjærlighetsråd til venninnene og leker Kirsten Giftekniv. Selv har Wenche bare vært forelsket én eneste gang - i Geir som hun gikk i klasse med, men som flyttet til Thailand...

## Medvirkende

## Bak kamera
*Foto: Dagfinn Torgersen
*Redigering: Anne Rognerud
*Tegninger: Bjørn Ousland
*Produksjonsleder: Sissel Helle Birkelund
*Regi: Morten Fridstrøm

## Sanger
Følgende sanger ble brukt i serien:

*"Who's That Girl" av Madonna
*"Heartbeat" av Don Johnson
*"Kiss" av Prince
*"Wishing Well" av Terence Trent D'Arby
*"When a Man Loves a Woman" av Percy Sledge
*"Faith" av George Michael
*"Alone" av Heart
*"Too Shy to Say" av Stevie Wonder
*"Happy New Year" av ABBA

## Referanser


## Eksterne lenker
*
Fylkesvei 660

**Fylkesvei 660** (**Fv660**) går mellom Åfarnes i Rauma og Eidsvåg i Molde.

Før 1. januar 2010 var veien riksvei, etter at regionsreformen trådte i kraft har den status som fylkesvei.

## Kommuner og knutepunkter
###### 

## Eksterne lenker
* Vegvesenets vegkart 
* Vegliste Møre og Romsdal
*
Pelle Parafins Bøljeband og automatspøkelsene

***Pelle Parafins Bøljeband og Automatspøkelsene*** er en norsk musikalsk eventyr- og komiserie for ungdom som ble sendt på NRK i 1981. Bandet Pelle Parafins Bøljeband blir forsøkt drevet ut av kjelleren hvor de øver. Bak står den kyniske forretningsmannen Audun Automat som har til hensikt å etablere en hall for spilleautomater der. Han har hjelp fra sin bror i kommunen. Også de to skurkene Randi og Ronny må forlate kjelleren der de bor. Gjengen i Pelle Parafin bestemmer seg for å ta opp kampen mot Audun Automat. Dette var den andre TV-serien med Pelle Parafins Bøljeband. Rollene spilles av Tramteatret.

Manuskriptet var skrevet av Terje Nordby. Regi var ved Kalle Fürst.

## Rolleliste
* Arne Garvang – Pelle Parafin
* Anders Rogg – Leon Latex
* Liv Aakvik – Frida Frosk
* Marianne Krogness – Sandra Salamander
* Anne Nyutstumo – Ragna Rekkverk
* Kine Hellebust – Randi
* John Nyutstumo – Ronny
* Thorsten Dulsrud – Guttorm Grevling
* Billy Johansson – Billy Bettong
* Per Kjeve – Audun Automat, Kolbjørn Kommune, Reidar Rektor
* Helge Winther-Larsen – Barry Konrad
* Magne Bruteig – Lærer'n
* Anita Rummelhoff – Byheksen

## Referanser


## Eksterne lenker
*
* Hele serien på NRK Nett-TV
Slaget ved Vercellae

**Slaget ved Vercellae** ble utkjempet i 101 f.Kr. ved Vercellae i Gallia (dagens Vercelli), mellom den romerske republikk og de invaderende germanske folkene kimbrerne. Kimbrienes hær ble utslettet; nærmere 140&nbsp;000 ble drept og 65&nbsp;000 ble tatt til fange. Blant de som ble tatt til fange var mange kvinner og barn. Mye av æren for seieren er gitt til de to generalene Quintus Lutatius Catulus og Sulla, som ledet det romerske og italienske kavaleri.

## Slaget
*Fritt oversatt fra engelsk. Originalberetningen er av [[Theodor Mommsen]]*

:De to hærene møttes ved Vercellae, ikke langt fra der de to elvene Sesia og Po renner sammen, rett ved der Hannibal gjennomførte sitt første slag på italiensk jord. Kimbriene ønsket et slag og i henhold til deres tradisjon sendte de en utsending til den romerske hæren for å avtale møtested. Marius gikk med på deres ønske og foreslo at slaget skulle stå dagen etter, 30. juli 101 f.Kr., på Raudinslettene. Dette var et stort og vidt område som passet det romerske kavaleri perfekt. I demringen ble det kimbriske kavaleri tatt på senga av det mye sterkere romerske kavaleriet. De kimbriske rytterne ble tvunget bakover mot infanteriet, som fortsatt holdt på med sine forberedelser til slaget. En komplett romersk seier var et faktum, uten spesielt store tap, og kimbriene var totalt utslettet.
1

## Følgene av slaget
Seieren ved Vercellae, i tillegg til Marius' seier over teutonerne i slaget ved Aque Sextiae året før, satte sluttstrek for germanernes forsøk på å invadere Roma.

Politiske følger var det også av slaget. Det markerte begynnelsen på konflikten mellom Marius og Sulla, som resulterte i den første av de store borgerkrigene i Roma. Som belønning for innsatsen gav Marius sine allierte italienske soldater romersk borgerskap, uten å spørre senatet om tillatelse først. Dette var første gang en seirende general hadde stilt seg opp mot senatet. Det skulle ikke bli den siste: i 88 f.Kr. gjorde Sulla det samme, etterfulgt av Julius Cæsar i 49 f.Kr.

## Se også
*slaget ved Aque Sextiae

## Kilder
* Mommsen, Theodor, *History of Rome*, Book IV "The Revolution", s. 71-72
Randi og Ronnis restaurant

***Randi og Ronnis restaurant*** (også kjent som *Randi og Ronnys restaurant*) er en norsk komi- og eventyrserie for barn og ungdom som ble sendt på NRK i 1986. Dette var den siste TV-serien med Tramteatrets Pelle Parafins Bøljeband.

## Rolleliste
*Arne Garvang – Pelle Parafin, Gammel sur en
*Anders Rogg – Leon Latex, Journalist Iglevik 
*Liv Aakvik – Frida Frosk, Fru Nilsen
*Anne Nyutstumo – Ragna Rekkverk, Fru Molén, Bankfunksjonær
*Marianne Krogness – Sandra Salamander, Helserådet, Anne Leggevann, Fru Schrøder 
*Billy Johansson – Billy Betong, visergutt 
*Henning Westeng – Kåre Kelner
*Kine Hellebust – Randi, Fru Ålefjær, skoleelev
*John Nyutstumo – Ronni, Helserådet, skoleelev, bilselger  
*Helge Winther-Larsen – Hr. Molén, pliktoppfyllende skoleelev 
*Magne Bruteig – Lærer'n, spøkelset Leonardo Bengani, Hr. Nilsen, brannmann 
*Per Kjeve – Harry Hagen, Banksjef Bjarte Banken (*Undercover som bankskurk*), Reidar Rektor, brannmann 
*Anitra Eriksen – Cindy
*Elsa Lystad – Enkefru Beate Hoop
*Terje Nordby – Lærer Lampe, Helserådet
*Thea Stabell – Signora Dora
*Kristin Kajander – Astrid
*Frank Berg Olsen - Sprenger'n 
*Thorsten Dulsrud – Guttorm Grevling i 1. episode 
*Turid Øversveen – Bankfunksjonær 
*Jordi Ribera – Turistsjef 
*John Sigurd Kristensen – Politimann 1
*Klaus Hagerup – Politimann 2
*Ola Johansen – Plateprodusent Ola-Ola Heia 
;Trommekandidater 
*Carl I. Hagen 
*Albert Nordengen 
*Sigurd Allern 
*Kristian 
*Roger Ruud
*Labbetuss 
*Bjørge Lillelien 
*Anita Skorgan
*Ivar Dyrhaug

## Låtrekkefølge i serien

# «Det svinger av et hjerteslag» 
# «Det året vi lærte å lage mat» 
# «Flom» 
# «Trommer og bass» 
# «Fru Hopp er topp» 
# «Hvite skurker» 
# «Å hei å hoi Ohio» 
# «Kandahar-parodi på Randi & Ronni (spilt av Anne Marit Jacobsen & Frode Rasmussen)» (Ikke med på *[[Randi og Ronnis restaurant (musikkalbum)|albumet]]*)
# «Jeg eier hele verden» 
# «Hvorfor» 
# «Randi og Ronnis restaurant» 
# «Arrivederci Venezia»
# «Kom deg ut»

## Referanser


## Eksterne lenker
*
Brukergrensesnitt

**Brukergrensesnitt** (engelsk: *user interface*, forkortet **UI**) eller **brukerflate** er det grensesnittet som gjør at en bruker kan kommunisere med maskiner. For datamaskiner kan brukergrensesnitt deles opp i to typer; grafisk brukergrensesnitt og tekstlig brukergrensesnitt. Gode brukergrensesnitt gir mennesker muligheter til å bruke maskiner på en intuitiv måte. Det vil si, mennesker forstår raskt hvordan de skal få utført det de ønsker via grensesnittet. Dette blir det forsket på innenfor fagfeltet menneske–maskin-interaksjon.

Maskiner av alle slag har en form for brukergrensesnitt. En bil har for eksempel ratt, pedaler og annet utstyr som gjør det mulig å bruke den.

Et viktig felt innen brukergrensesnitt er personalisering, hvordan grensesnittene kan bli bedre tilpasset den enkelte brukeren. Dette kan bestå i alt fra et nettsted som bruker informasjonskapsler for å plassere kundetilpasset reklame og til en bil som gjenkjenner sjåføren og justerer seter og speil.

## Referanser
38. nordlige breddegrad

**38. breddegrad** er en breddegrad (tenkt linje) som går 38 grader nord for ekvator. Linjen krysser Europa, Middelhavet, Asia, Stillehavet, USA og Atlanterhavet. 

Akkurat denne breddegraden er spesielt viktig i Koreas nyere historie. Etter Japans nederlag i 1945, ble Korea delt i to okkupasjonssoner som ble okkupert av USA og Sovjetunionen, henholdsvis sør og nord for den 38. breddegrad.

Breddegraden deler Korea omtrent på midten og skulle bare være en midlertidig deling, ettersom de allierte under andre verdenskrig hadde blitt enige om å gjenopprette Korea som selvstendig nasjon etter at Japan hadde okkupert og etablert Korea som koloni i 1910.

I 1948 ble derfor breddegraden den offisielle grensen mellom de to koreanske nasjonene som proklamerte seg som selvstendige nasjoner. Da Koreakrigen (1950–1953) ble avsluttet ble den nye grensen mellom de to koreanske nasjonene trukket midt i den demilitariserte sonen, som kutter den 38. breddegrad på skrå fra sørvest til nordøst nord for Seoul.

## Land som deles
Land som den 38. breddegrad krysser:
*
*
*
* -- (Øya La Galite)
*
*
*
*
*
*
*
*
*
*
*
* -- Honshu

## Se også
*Panmunjom

## Referanser
Andy Serkis

**Andy Serkis** (født 1964) er en engelsk skuespiller, født og oppvokst i Ruislip vest i London.

Serkis har spilt over 30 roller i filmer og TV-serier. Han er mest kjent for å ha gitt stemme og liv til den dataanimerte figuren Gollum i filmtrilogien ''Ringenes Herre''. Regissøren Peter Jackson ble så fornøyd med rolleprestasjonen at han gav Serkis rollen som ytterligere en figur dataanimert ved hjelp av motion capture, nemlig kjempegorillaen King Kong i sin neste film, *[[King Kong (2005)|King Kong]]* fra . Serkis spilte også animasjonsfiguren kaptein Haddock i Steven Spielbergs *[[På eventyr med Tintin: Enhjørningens hemmelighet]]* i . Han har også rollen som Snoke i etterfølgerne av *[[Star Wars]]* og skurken Ulysses Klaue i storfilmen *[[Black Panther]]* fra .

## Filmografi (utvalgte roller)
* Martin Hannett i *[[24 Hour Party People]]*
* Bill Sikes i miniserien om Oliver Twist
* Gollum/Smeagol i *[[Ringenes Herre (film)|Ringenes Herre-trilogien]]*
* Quinn i *[[Deathwatch]]*
* *[[13 Going on 30]]*
* *[[King Kong (2005)|King Kong]]* som King Kong og Lumpy The Cook
* *[[Nedenom og hjem igjen]]* som Spike
* 2011: *[[På eventyr med Tintin: Enhjørningens hemmelighet]]* - kaptein Haddock
* *[[Rise of the Planet of the Apes]]* - Caesar
* *[[Dawn of the Planet of the Apes]]* - Caesar
* ''Star Wars: Episode VII The Force Awakens'' som Snoke
* ''Star Wars: Episode VIII The Last Jedi'' som Snoke
* *[[Black Panther]]* som Ulysses Klaue
* *[[A Christmas Carol (2020)|A Christmas Carol]]* som spøkelset etter Jacob Marley.

## Referanser


## Eksterne lenker
* 
*
Norsk Lektorlag

**Norsk Lektorlag** (også kalt **Lektorlaget**) er en norsk fagforening for lektorer med mastergrad eller hovedfag fra universitet eller høyskole, og for andre akademikere med tilsvarende utdannelse. De fleste av Lektorlagets medlemmer jobber med undervisning. Foreningen er tilsluttet hovedorganisasjonen Akademikerne. Foreningen utgir fagtidsskriftet *Lektorbladet – Tidsskrift for fag, kultur og utdanning*.

## Etablering og utvikling
Norsk Lektorlag ble etablert i november 1997. Bak initiativet sto lektorer som mente at interessene til universitetsutdannede lektorer ikke ble godt ivaretatt av deres fagforening Lærerforbundet, og at forbundets fagpolitiske linje i for liten grad satte fagkunnskap i sentrum for norsk skole.

Like etter gikk Lærerforbundet til sak mot det nyetablerte Lektorlaget, ettersom forbundet mente å ha enerett på navnet «Norsk Lektorlag». Dette fordi en tidligere fagforening for lektorer hadde båret dette navnet fra 1939 til 1983, da den skiftet navn til Norsk Undervisningsforbund, som så i 1993 gikk inn i Lærerforbundet. 

Både herredsretten og lagmannsretten kom imidlertid til at navnet var ledig, og Lærerforbundet tapte søksmålet. Avklaringen av navnetvisten 30. januar 2001 var med på å åpne for at Norsk Lektorlag 15. mars 2001 ble tatt opp i hovedorganisasjonen Akademikerne. Med det ble Lektorlaget en fullverdig fagforening med forhandlingsrett. 

Norsk Lektorlag var lenge en forholdsvis liten fagforening, som organiserte et mindretall av lektorene i norsk skole. Først i 2008 passerte foreningen 2000 medlemmer. Medlemsutviklingen har imidlertid vært jevn og økende. I 2025 passerte Lektorlaget 9000 medlemmer.

## Referanser


## Eksterne lenker
* 
* 
*  Norsk Lektorlags fagtidsskrift ''Lektorbladet''
*
Sinding-Larsen

Familien **Sinding-Larsen** er i slekt med Familien Sinding gjennom Fredrikke Hedvig Sinding (1815–91). Hun giftet seg med brigadelege Ole Peter Larsen (1808–76). Deres sønn var juristen og forfatteren Alfred (Nils Ulrik Alfred) Sinding-Larsen (1839–1911) som laget familienavnet Sinding-Larsen.

*Frederikke Hedvig Sinding (1815–91) g. brigadelege Ole Larsen
**Alfred Sinding-Larsen (1839–1911) skribent g. Elisabeth Lange av slekten Lange
***Christian Magnus Falsen Sinding-Larsen (1866–1930) lege og sykehusdirektør, gift 1897 med  Lilla Kildal (1875–1961) dattera til statsråd Birger Kildal
***Birger Fredrik Sinding-Larsen (1867–1941) offiser g. Emilie Rustad
****Kirsten Sinding-Larsen (1898–1978) arkitekt
****Jørgen Sinding-Larsen (1900–62) overrettssakfører g. Ingerid Rude, datter av Ernest Rude
*****Tore Sinding-Larsen (1929–2013) høyesterettsdommer
*****Egil Sinding-Larsen (1931–2000) kulturverner
***Holger Sinding-Larsen (1869–1938) arkitekt, g. Sina Broch Martens
****Øystein Sinding-Larsen (1900–78) sanger og kunstner
****Knut Martens Sinding-Larsen (1903–77) riksarkitekt
***Alf(red) Sinding-Larsen (1870–1924), dr.ing. g. Marie Hansen
****Unni Sinding-Larsen (1903–69) maler g. billedhugger Svein Visted
*****Staale Sinding-Larsen (1929–) kunsthistoriker
***Kristofer Sinding-Larsen (1873–1948) maler
****Henning Sinding-Larsen (1904–94) fekter, g. 1930–32 Gunhild Thalbitzer (1904–95), dattera til Carl Thalbitzer, så g. 1934–38 Vivika Catharina Margareta Ankarcrona (1914–92), og g. tredje gang  1939–65 med Hilary Yvonne Holme (1918–2005)
*****Ellen Beate Sinding-Larsen (1939) g. filologen Egil Kraggerud (1939–)
******Henning Kraggerud (1973–) fiolinist
## Familiebilder
__NOTOC__

Holger Sinding-Larsen.jpg | Holger Sinding-Larsen (1869–1938) arkitekt
KristoferSinding-Larsen.jpg | Kristofer Sinding-Larsen (1873–1948) maler
Kirsten Sinding-Larsen.jpg | Kirsten Sinding-Larsen (1898–1978) arkitekt
Øystein Sinding-Larsen.jpg | Øystein Sinding-Larsen (1900–78) sanger


## Referanser